laion/Wikipedia-Exotic huggingface dataset:
חיים קוק

הרב חיים הכהן קוק (נולד בכ"ו בתשרי ה'תשט"ו, 23 באוקטובר 1954) מכהן כראש הישיבה הגבוהה ירוחם וכן של ישיבות תורת רפאל הקיימות בביתר עילית ובית שמש. נולד לרב שמחה הכהן קוק, רב העיר רחובות, ולנחמה. למד בישיבת קול תורה הקטנה ולאחר מכן בישיבת פוניבז' והיה לתלמידו של הרב שך. בשנת ה'תשל"ח נישא לחיה, בתו של הרב שלמה פישר ראש ישיבת איתרי. לאחר נישואיו התגורר ברחובות, וכיהן כר"מ בישיבת מאור התלמוד שהקים אביו הרב שמחה, בה מכהן דודו הרב אברהם יצחק קוק כראש ישיבה. היה מקורב לרב יצחק שלמה זילברמן, למד עימו חברותא משך תקופה, ומחשיב עצמו כתלמידו[דרוש מקור]. בשנת ה'תשנ"ז הקים בירושלים את "ישיבת תורת רפאל" הנקראת על שם סבו, הרב רפאל קוק. בשנת תשפ"ב נסגרה הישיבה. כחצי שנה לאחר מכן פתח ישיבת קיבוץ בירוחם. הרב קוק ממשיך לשמור על קשר ייחודי עם בוגרי הישיבה גם לאחר חתונתם. רבים מהבוגרים רואים בו את רבם המובהק, וממשיכים להגיע לוועדים שהוא מוסר ולהתייעץ עימו. כמו כן מוסר הרב קוק שיחות וועדים בענייני אגדה וספרי הרמח"ל לבוגרי הישיבה, בירושלים, בני ברק וקרית ספר. שיחותיו נערכות ומודפסות בקונטרס "שיעורי אגדה" על ידי תלמידיו. הרב קוק נשוי לרבנית חיה ולהם תשעה ילדים. בנו הבכור הרב אלנתן משמש כר"מ בישיבת תורת ישראל. בנו הרב רפאל נשוי לבתו של הרב חיים מן ההר. חיים בן שמחה קוק (1954-), דף שער בספרייה הלאומית הרוצה להחכים ידרים: ישיבת קיבוץ תיפתח בירוחם, באתר JDN‏ חנני ברייטקופף, ‏הישיבה הגדולה בעיר ירוחם נפתחה במעונו של הגר"ד לנדו, באתר כיכר השבת, 20 באפריל 2023
צונדוקו

צונדוקו (積ん読 - tsundoku) הוא מונח ביפנית, המתאר רכישה וצבירה של ספרי קריאה, אך מבלי לקרוא אותם. המונח משמש גם לספרים על המדף המוכנים לקריאה בשלב מאוחר יותר. מקורו של המונח בעידן מייג'י (1868–1912) כסלנג יפני. הוא משלב את המילים tsunde-oku (積んでおく, לערום דברים למועד מאוחר יותר ולעזוב אותם) ודוקושו (読書, ספרי קריאה).   מדיה וקבצים בנושא צונדוקו בוויקישיתוף Brooks, Katherine (19 במרץ 2017). "There's A Japanese Word For People Who Buy More Books Than They Can Actually Read". The Huffington Post. נבדק ב-16 באוקטובר 2017. {{cite news}}: (עזרה) Tobar, Hector (24 ביולי 2014). "Are you a book hoarder? There's a word for that". Los Angeles Times. נבדק ב-16 באוקטובר 2017. {{cite news}}: (עזרה) "Tsundoku: The art of buying books and never reading them". BBC News. נבדק ב-30 ביולי 2018. {{cite web}}: (עזרה) Crow, Jonathan (24 ביולי 2014). "'Tsundoku', the Japanese Word for the New Books That Pile Up on Our Shelves, Should Enter the English Language". Open Culture. נבדק ב-28 במרץ 2021. {{cite news}}: (עזרה) ""Tsundoku," the Japanese Word for the New Books That Pile Up on Our Shelves, Should Enter the English Language". Open Culture. 24 ביולי 2014. נבדק ב-16 באוקטובר 2017. {{cite news}}: (עזרה)
יונדאי איוניק

יונדאי איוניק (באנגלית: Hyundai Ioniq) היא מכונית משפחתית קומפקטית היברידית, בעלת חמישה מקומות, שיוצרה על ידי יונדאי מוטור בין השנים 2016 ל-2022. היא הוצגה בשנת 2016 והגיעה לישראל בסוף שנת 2016. שם המכונית הוא הלחם בסיסים של המילים ion - unique. זהו הרכב הראשון בייצור המוני שמוצע בגרסאות היברידיות, היברידיות נטענות וחשמליות בגרסה ללא מנוע בעירה פנימית. יונדאי הודיעה כי ייצור האיוניק יופסק רשמית ביולי 2022. האיוניק ההיברידית הוצגה לראשונה בדרום קוריאה בינואר 2016, כאשר כל שלוש הגרסאות הופיעו בתערוכות הרכב בז'נבה ובניו יורק בשנת 2016. הגרסה ההיברידית הושקה בשוק הבית שלה בדרום קוריאה בפברואר 2016, ואחריה הדגם החשמלי ביולי 2016. הגרסה ההיברידית הנטענת באה בעקבותיה בפברואר 2017. משנת הדגם הראשונה שלה (2017) ועד שנת הדגם 2019, האיוניק החשמלית הייתה הרכב היעיל ביותר על פי הסוכנות להגנת הסביבה, עם צריכת דלק מדורגת של 136 מייל לשווה ערך בנזין (25.3 קוט"ש / 100 מייל; 15.7 קוט"ש / 100 ק"מ). הגרסה ההיברידית דורגה עם 58 מייל לליטר, מה שהופך אותה לרכב ההיברידי החסכוני ביותר שיוצר בייצור המוני. האיוניק כוללת מנוע בנזין I4 צילנדרים בנפח 1.6 ליטרים המספק כ-105 כוחות סוס ב-5,700 סיבובים לדקה, עם מנוע חשמלי המספק כ-43.5 כוחות סוס. שני המנועים מספקים יחד 141 כוחות סוס. תיבת הילוכים אוטומטית רובוטית כפולת מצמד בעלת שישה הילוכים. היא מאיצה מ-0 ל-100 קילומטרים לשעה בתוך 11.1 שניות ומגיעה למהירות מרבית של 185 קילומטרים לשעה. לאיוניק שתי גרסאות נוספות. הראשונה איוניק חשמלית בעלת מערכת הנעה חשמלית הכוללת מנוע חשמלי המספק כ-120 כוחות סוס, סוללת לתיום יון בקיבולת 28 קילוואט שעה המספקת טווח נסיעה חשמלית של 280 קילומטרים. היא הוצגה בשנת 2016. השנייה איוניק היברידית פלאג-אין גרסה היברידית עם אפשרות לטעינה דרך חשמל. היא כוללת אותה מערכת הנעה כמו הגרסה הבסיסית. היא הוצגה יחד עם הגרסה החשמלית בשנת 2016. בשנת 2019 עברה האיוניק ושתי גרסאותיה שיפורים בעיצוב, שכללו עיצוב חדש לפנים המכונית כולל מערכת מולטימדיה ומערכת בקרת אקלים חדשה במסך מגע ושדרוג האבזור. הגרסה החשמלית גרסת הפלאג אין הדגם הבסיסי מתיחת פנים 2019 הגרסה החשמלית מתיחת פנים 2019 גרסת הפלאג אין מתיחת פנים 2019 מדיה וקבצים בנושא יונדאי איוניק בוויקישיתוף אתר האינטרנט הרשמי של יונדאי איוניק אתר האינטרנט הרשמי של יונדאי איוניק החשמלית יונדאי איוניק נחשפת במלואה – בדרך לישראל, באתר קארטיוב, ‏14 בינואר 2016 יונדאי איוניק ההיברידית בישראל – מחיר החל מ-135,900 שקל, באתר קארטיוב, ‏20 בנובמבר 2016 Original Hyundai Ioniq Goes Out Of Production In July 2022, Motor1.com (באנגלית) יונדאי איוניק מפרט טכני, באתר קארטיוב איוניק החשמלית מפרט טכני, באתר קארטיוב יונדאי חושפת: איוניק חשמלית וההיברידית פלאג-אין, באתר קארטיוב, ‏24 בפברואר 2016 יונדאי מציגה: 2019 יונדאי איוניק החדשה, באתר קארטיוב, ‏17 בינואר 2019
הר המפיל

הר המפיל (באנגלית: Mount Hemphill) הוא הר מכוסה שלג בחלק הדרומי של הרי אנארי, באזור חוף פנל של ארץ ויקטוריה שבאנטארקטיקה. גובהו של ההר 1,800 מטרים מעל פני הים; והוא ההר ה-2,166 בגובהו באנטארקטיקה. ההר ממוקם בין ראשו של קרחון מקלין (ממזרח לו) לבין קרחון אבי. ההר מופה לראשונה על ידי הסקר הגאולוגי של ארצות הברית, בהתבסס על סקרים של הקרקע ועל תצלומי אוויר, שצולמו על ידי צי ארצות הברית בין השנים 1960–1963. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של לוטננט הרולד ס. המפיל (Harold S. Hemphill), שהיה קצין צילום, בטייסת VX-6, אשר צילמה את אזור זה של אנטארקטיקה בעונת המחקר (הקיץ האנטארקטי) 1962 – 1963, ובעונת המחקר 1963–1964. הר המפיל באתר הסקר הגאולוגי של ארצות הברית הר המפיל באתר הגאזט האנטארקטי של ממשלת ניו זילנד הר המפיל באתר הגאזט האנטארקטי של ממשלת אוסטרליה הר המפיל באתר הגאזט האנטארקטי המשווה SCAR של ממשלת אוסטרליה הר המפיל באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי [http://antarctica.discair.co.uk/index.php?map=wiki הרי אנטארקטיקה לפי גובהם לפי מקור אחר הר המפיל הוא ההר ה-1,409 בגובהו באנטארקטיקה מידע גאוגרפי
אתה בכולם

אתה בכולם הוא סינגל שהוקלט על ידי הזמרת הישראלית יובל דיין. השיר נכתב והולחן על ידה, והופק על ידי תומר בירן. את השיר הוציאה לאור חברת התקליטים "ארומה מיוזיק" ב-8 במרץ 2021. השיר הוא הילולה לאלוהים. דיין מדברת בשיר על מקומו של אלוהים בעולמה היומי. היא מתארת את אלוהים כדמות שהולכת איתה, ונמצאת בתוכה לאורך כל החיים. ”כשאני מסתכלת על הנצח, הוא ממלא לי את ההווה ולא משאיר אותי לבד בשום מצב. בבקרים כמו בלילות, כשמואר וכשחשוך. גם ואולי במיוחד ברגעים שאני פחות טובה בהם. בשקרים, בשריטות ובחרטות – יש מישהו שהוא תמיד איתי” - אמרה בריאיון לערוץ 7. בסוף השיר, הזמר עידן עמדי קורא פסוק תהילים: ”לֵב טָהוֹר בְּרָא לִי אֱלֹהִים וְרוּחַ נָכוֹן חַדֵּשׁ בְּקִרְבִּי.” (ספר תהילים, פרק נ"א, פסוק י"ב). מבקר המוזיקה הישראלי, יוסי חרסונסקי, העניק לשיר ציון של ארבעה כוכבי זהב מתוך חמישה. הוא שיבח את השיר ואמר: "העיבוד מוסיף שכבה אמונית-שמימית שנותנת לשיר תוקף תפילתי". לדף השיר באתר הספרייה הלאומית יובל דיין אתה בכולם, האתר של יוסי חרסונסקי אריאל פייגלין, יובל דיין בשיר חדש - 'אתה בכולם', באתר ערוץ 7 יובל דיין בשיר חדש: "אתה בכולם", באתר כיפה, 8 במרץ 2021 המצעד הישראלי השבועי, באתר מדיה פורסט
אגסילאוס (קסנופון)

אגסילאוס (ביוונית: Ἀγησίλαος) הוא חיבור קטן מאת הסופר היווני קסנופון (נפטר בשנת 354 לפנה"ס), המסכם את חייו של אגסילאוס השני מלך ספרטה (בערך 440 לפנה"ס – בערך 360 לפנה"ס). קסנופון היה ידידו הטוב של אגסילאוס. הוא כתב את החיבור לאחר מותו של המלך, והחיבור כולו מהלל אותו. קסנופון פגש את המלך אגסילאוס לאחר המסע המתואר בחיבורו "אנבסיס". קסנופון כיבד מאוד את המלך, וראה בו דוגמה שאין טובה ממנה לכל המידות האזרחיות והצבאיות. חיי המלך מתוארים בסדר כרונולוגי, מה שהופך את החיבור לאחת הדוגמאות הראשונות לכתבים ביוגרפיים. חלקים מסוימים בחיבור מושאלים מחיבורו של קסנופון "הלניקה", עם שינויים קלים בלבד בשפה. מדיה וקבצים בנושא אגסילאוס בוויקישיתוף Αγησίλαος – הטקסט ביוונית בויקיטקסט Agesilaus – תרגום לאנגלית בויקיטקסט Agesilaus – תרגום לאנגלית בפרויקט גוטנברג תולדות התקופה ההלניסטית, האוניברסיטה הפתוחה, יחידה 1 (הכותב: אפרים דוד), עמ' 21. Agesilaus, בפרויקט גוטנברג ערך זה הוא קצרמר בנושא ספרים ובנושא יוון העתיקה. אתם מוזמנים לתרום לוויקיפדיה ולהרחיב אותו.
אודלה

אודלה (בערבית: اودلا) הוא כפר פלסטיני בנפת שכם במרכז השומרון, הממוקם מדרום לשכם. על פי הלשכה הפלסטינית המרכזית לסטטיסטיקה (PCBS), אוכלוסיית הכפר מנתה 1,082 תושבים בשנת 2006. אודלה גובלת בחווארה ממערב, ביתא מדרום וממזרח ועוורתא ממזרח וצפון. באודלה נמצאו רסיסים מהתקופות ההלניסטית, הרומית, הביזנטית, הצלבנית, האיובית, הממלוכית והעות'מאנית. בסוף המאה ה-16 התגוררו באודלה כ-18 משפחות ושני רווקים. התושבים שילמו שיעור מס קבוע של 33.3% אחוזים על תוצרת חקלאית שכללה חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל התושבים שילמו כ-3,000 אקצ'ות. רבע מההכנסות הועברו לווקף המקומי. בשנת 1838 צוינה אודלה ככפר במחוז אל-ביתאווי, מזרחית לשכם. בשנת 1870 ויקטור גרן ציין את אודלה ככפר המוקף בעצי זית ותאנה. במפקד האוכלוסין של ארץ ישראל בשנת 1922, שנערך על ידי שלטונות המנדט הבריטי, התגוררו באודלה 64 מוסלמים. מספר זה גדל במפקד 1931 ל-73 תושבים שהתגוררו ב-17 בתים. בסקר הכפרים של 1945 אודלה (ביחד עם עוורתא) מנתה 1,470 תושבים בשטח שהתפרס על 16,106 דונם. מתוך שטח זה, 30 דונם היו מטעים ואדמה להשקיה, 9,406 שימשו לגידול דגנים, ואילו 130 דונם היו אדמות בנויות. לפי מפקד האוכלוסין הירדני משנת 1961, התגוררו בכפר 179 תושבים. מתוקף הסכמי אוסלו 89% משטחי הכפר מוגדרים כשטח B ואילו 11% הנותרים מוגדרים כשטח C. מדיה וקבצים בנושא אודלה בוויקישיתוף Projected Mid -Year Population for Nablus Governorate by Locality 2004- 2006 Palestinian Central Bureau of Statistics Odala Village Profile, ARIJ, p. 4 Finkelstein et al., 1997, p. 699 Hütteroth and Abdulfattah, 1977, p. 134 Robinson and Smith, 1841, vol 3, Appendix 2, p. 128 Robinson and Smith, 1841, vol 3, p. 94 Guérin, 1874, p. 461 Barron, 1923, Table IX, Sub-district of Nablus, p. 25 Mills, 1932, p. 66 Government of Palestine, Department of Statistics, 1945, p. 18 Government of Palestine, Department of Statistics. Village Statistics, April, 1945. Quoted in Hadawi, 1970, p. 59 Government of Palestine, Department of Statistics. Village Statistics, April, 1945. Quoted in Hadawi, 1970, p. 105 Government of Palestine, Department of Statistics. Village Statistics, April, 1945. Quoted in Hadawi, 1970, p. 155 Government of Jordan, Department of Statistics, 1964, p. 25 Odala Village Profile, ARIJ, p. 15
קידריק סלאטי

קידריק סלאטי (באנגלית: Keidrich Sellati; נולד ב-22 באוקטובר 2001) הוא שחקן אמריקאי, המוכר בשל תפקידו בתור הנרי ג'נינגס בסדרת הטלוויזיה "האמריקאים" (2013–2018) של ערוץ FX. סלאטי נולד בקולורדו, ארצות הברית למשפחה עם שורשים קוריאנים, אירים, אנגלים ואיטלקים. יש לו אחות צעירה ממנו בשם פייטון. בגיל שבע עבר עם משפחתו לניו יורק. הוא למד בבית ספר ציבורי בניו יורק וסיים את לימודיו בתיכון בשנת 2020. הוא גילה עניין באבטחת סייבר כקריירה. בשנת 2013, שהוא עם חוסר ניסיון, הצטרף סלאטי לצוות השחקנים הראשי של סדרת הדרמה "האמריקאים", בה הוא גילם את הנרי ג'נינגס, בנם של המרגלים הסובייטים, אליזבת' ופיליפ. הוא המשיך בתפקיד עד העונה השישית והאחרונה של הסדרה בשנת 2018. בהתייחסו לעצמו ולהולי טיילור (אנ') ששיחקה לצידו, אמר סלאטי "היינו מקסימים, אבל בצורה מכוערת". הוא היה חלק מהאנסמבל של "האמריקאים" כשהסדרה הייתה מועמדת לפרס גילדת שחקני המסך עבור הופעה יוצאת מן הכלל של אנסמבל בסדרת דרמה, בטקס פרסי גילדת שחקני המסך ה-25 בשנת 2019. בשנת 2017 לוהק סלאטי לתפקיד הראשי בתור אנתוני בסרט "Rockaway" (אנ'), המספר על אח שמתכנן נקמה באביו המתעלל ומעביר את הזמן באיסט רוקאוויי, ניו יורק. לדברי הבמאי ג'ון ג'יי בודיון, סלאטי היה דומה לאחיו האמיתי, והוא שיבח את השחקן על האופן בו העביר את תחושותיו של אנתוני במהלך האודישנים. סלאטי נבחר לשחקן הטוב ביותר בפסטיבל הסרטים Sunscreen לשנת 2018. בשנת 2020 השתתף סלאטי בווידאו קליפ לשיר "Dreamcatcher" של קיקי פאלמר. בשנת 2022 גילם את בנו של הדמות הראשית בסרט המתח והפעולה "There Are No Saints" מאת הבמאי המקסיקני אלפונסו פינדה אויואה על פי תסריט מאת פול שריידר. קידריק סלאטי, ברשת החברתית אקס (טוויטר) קידריק סלאטי, במסד הנתונים הקולנועיים IMDb (באנגלית) Keidrich Sellati - Henry Jennings FX.com Montgomery, Daniel (6 במרץ 2017). "Keidrich Sellati (The Americans) on anticipating the end of the series: "It's been a great ride" [WATCH]". GoldDerby. נבדק ב-27 במאי 2020. {{cite web}}: (עזרה) Chaney, Jen (9 במאי 2018). "The Americans' Keidrich Sellati on Playing the Neglected Jennings Child and the Time Matthew Rhys Made Him Cry". Vulture. נבדק ב-25 במאי 2020. {{cite news}}: (עזרה) Miller, Bruce (20 במאי 2018). "'The Americans' kids say series was a real learning experience". Sioux City Journal. נבדק ב-25 במאי 2020. {{cite news}}: (עזרה) Stanley, Alessandra (30 בינואר 2013). "Fit for the P.T.A. (and the K.G.B.)". New York Times. נבדק ב-25 במאי 2020. {{cite news}}: (עזרה) Hipes, Patrick (12 בדצמבר 2018). "SAG Awards Nominations: 'A Star Is Born', 'Mrs. Maisel', 'Ozark' Lead Way – The Full List". Deaaddline.com. נבדק ב-26 במאי 2020. {{cite news}}: (עזרה) Smollins, Mike (10 במאי 2018). "'Rockaway' star named best actor at Florida premiere". Long Island Herald. נבדק ב-25 במאי 2020. {{cite news}}: (עזרה) Sauer, Kyle. "Keke Palmer – Dreamcatcher – ksauer". kylesauer.com. נבדק ב-2021-02-15.
Mad at Disney

Mad at Disney (באנגלית: כועסת על דיסני) הוא שיר של הזמרת האמריקאית סאלם איליזה. השיר פורסם ב-24 ביולי 2020 דרך HomeMade Projects, מיזם של TenThousand Projects, והופץ דרך חברת התקליטים Caroline Distribution. השיר נכתב על ידי בנדיק מולר, ג'ייסון האס ואיליז, ותוכנו הלירי עוסק בהתאכזבותה של איליז מהעובדה שהרומנטיקה בסרטי דיסני אינה תואמת לרומנטיקה במציאות. כותבי השיר זכו להשראה מאכזבתו של הפזמונאי ג'ייסון האס לאחר שצפה בגרסת הלייב אקשן של "מלך האריות" משנת 2019. השיר זכה לפופולריות רבה באפליקציית שיתוף הווידאו "טיקטוק". השיר נכתב באוגוסט 2019, במהלך מפגש כתיבה של הזמרת סאלם איליזה עם המפיקים בנדיק מולר וג'ייסון האס. השלושה קיבלו השראה מאכזבתו של האס מהצפייה בגרסת הלייב אקשן החדשה של מלך האריות ב-2019, אשר סיפר לעמיתיו, "אני ממש כועס על דיסני". לאחר מכן, איליז סיפרה על אכזבתה מסרטי דיסני בעקבות "ההשקפה הכוזבת של מערכות יחסים" שניתנה לה בצפייה בסרטים המונפשים. השיר פורסם ב-24 ביולי 2020, אך צבר תאוצה החל מספטמבר 2020 לאחר שהפך פופולרי בפלטפורמת שיתוף הווידאו "טיקטוק". הקליפ הנלווה לשיר עלה לחשבון היוטיוב של איליז ב-15 באוקטובר 2020. הקליפ בוים על ידי קלייר גילן. סרטון השיר "Mad at Disney" באתר יוטיוב מידע על הרצועה "Mad at Disney" באתר ספוטיפיי Wood, Mikael (23 בספטמבר 2020). "TikTok has been saved. But for music, is that a good thing?". Los Angeles Times. ארכיון מ-26 בספטמבר 2020. נבדק ב-9 באפריל 2021. {{cite web}}: (עזרה) "10K and Create Invest in Homemade Projects, Start Label". HITS Daily Double (באנגלית). 14 באוגוסט 2019. ארכיון מ-22 בספטמבר 2019. נבדק ב-9 באפריל 2021. {{cite web}}: (עזרה) Leight, Elias (10 בספטמבר 2020). "'Mad at Disney': How an Angry Fan Made a Massive TikTok Hit". Rolling Stone (באנגלית). ארכיון מ-26 בספטמבר 2020. נבדק ב-9 באפריל 2021. {{cite web}}: (עזרה) ""Mad at Disney": El viral de TikTok estrena videoclip". La Rata (בספרדית). 2020-10-20. ארכיון מ-2020-11-04. נבדק ב-2021-04-09. LOS40 (2020-10-19). "'Mad at Disney' de Salem Ilese, el tema viral de TikTok, ya tiene videoclip". LOS40 (בספרדית). ארכיון מ-2020-11-07. נבדק ב-2021-04-09. "Mad at Disney / salem ilese". TIDAL (באנגלית). ארכיון מ-20 בנובמבר 2020. נבדק ב-9 באפריל 2021. {{cite web}}: (עזרה) "Top 40/M Future Releases". All Access Music Group. אורכב מ-המקור ב-2 באוקטובר 2020. נבדק ב-9 באפריל 2021. {{cite web}}: (עזרה)
ג'לבון

גַ'לְבּ֫וּן (בערבית: جلبون) הוא כפר פלסטיני ביהודה ושומרון, הממוקם כ-13 קילומטרים ממזרח לעיר ג'נין שבצפון השומרון. על פי הלשכה הפלסטינית המרכזית לסטטיסטיקה, אוכלוסיית העיר מנתה 2,493 תושבים בשנת 2006. הכפר צמוד לקו הירוק ולקיבוץ הישראלי מירב. קרמיקה מהאימפריה הביזנטית נמצאה בכפר. בשנת 1838 הכפר תואר לראשונה כנמצא במחוז ג'נין, המכונה גם מחוז חארת'ה א-שמאליה. בשנת 1870 תיאר ויקטור גרן שג'לבון מחולק לשני רבעים. במרכז הכפר היה מסגד עתיק, שלפי גרן היה כנסייה לשעבר. גרן תיאר בורות קדומים שנחפרו בסלעים. במפת הקרן לחקר ארץ ישראל שפורסמה בשנת 1882 תואר ג'לבון כ"כפר קטן במיקום מרוחק על אחד השלוחות של הגלבוע. הוא מוקף בשטח חרוש, ובנוי בבוץ ובאבן. המים מסופקים על ידי בורות מים". במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, מנתה אוכלוסיית ג'לבון 410 תושבים. 405 מוסלמים וחמישה נוצרים אורתודוקסים. האוכלוסייה גדלה במפקד 1931 ל-564 תושבים (כולם מוסלמים) שהתגוררו ב-119 בתים. בסקר הכפרים של 1944/5 אוכלוסיית ג'לבון (כולל ח'רבת אל-מוּגַ'דַּעַה) מנתה 610 נפשות. שטח הכפר התפרס על 33,959 דונם. 243 דונם שימשו למטעים ולהשקיה, 19,104 לגידול דגנים, ואילו 25 דונם היו אדמות עירוניות. לפי מפקד האוכלוסין הירדני משנת 1961, בכפר התגוררו 826 תושבים. מדיה וקבצים בנושא ג'לבון בוויקישיתוף Dauphin, 1998, p. 786 Robinson and Smith, 1841, vol 3, pp. 157, 171 Robinson and Smith, 1841, vol 3, 2nd app, p. 130, no 8 Guerin, 1874, pp. 334 -335 Conder and Kitchener, 1882, SWP II, p. 84 Barron, 1923, Table IX, Sub-district of Jenin, p. 29 Barron, 1923, Table XV, p. 47 Mills, 1932, p. 68 Government of Palestine, Department of Statistics. Village Statistics, April, 1945. Quoted in Hadawi, 1970, p. 54 Government of Palestine, Department of Statistics. Village Statistics, April, 1945. Quoted in Hadawi, 1970, p. 98 Government of Palestine, Department of Statistics. Village Statistics, April, 1945. Quoted in Hadawi, 1970, p. 148 Government of Jordan, Department of Statistics, 1964, p. 25
Scaled and Icy

Scaled and Icy הוא האלבום השישי של הלהקה האמריקנית Twenty One Pilots, אשר יצא לאור ב-21 במאי 2021 דרך חברת התקליטים Fueled by Ramen, יחד עם אירוע בשידור חי בהובלת הלהקה. זמן קצר לאחר יציאת האלבום החמישי שלהם Trench, סיפרו חברי הלהקה טיילר ג'וזף וג'וש דאן שהחלו לעבוד על יצירת האלבום הבא שלהם. בנובמבר 2020 אמר ג'וש דאן שהעבודה על האלבום נעשית בצורה מרוחקת, כך ששניהם נמצאים בביתם, משתפים אחד את השני ברעיונות, ושולחים ביניהם את החומרים שהם מפיקים. בינואר 2021 החלה הלהקה לרמוז על האלבום החדש ועדכנה את תמונת הנושא שלה ברשתות החברתיות לתמונה מתוך אחת ההופעות, ובמהלך השבועות הבאים שינתה את התמונה פעמים נוספות, כך שבכל פעם צבע התמונה נעשה דהוי יותר. ב-2 באפריל 2021, עודכן האתר dmaorg.info שבו השתמשה הלהקה באלבום הקודם כדי להעשיר אותו בדמויות ובסיפורי רקע נוספים. העדכון, שהיה הראשון מזה כשנתיים באתר, כלל שורה שהלכה והתמלאה במשך שלושה ימים. לאחר שההמתנה הסתיימה, עודכן האתר פעם נוספת וחשף שלושה פוסטרים שכללו את שם האלבום החדש יחד עם הזמנה לאירוע בשידור חי של הלהקה שיתרחש ב-21 במאי 2021, יום השחרור של האלבום. שעות לאחר עדכון האתר, החלו להופיע שלטי חוצות במספר ערים ברחבי אירופה עם הסמל החדש של הלהקה, שהופיע בפוסטרים שנחשפו. ב-7 באפריל 2021, יומיים לאחר חשיפת שמו של האלבום באתר, הוציאה הלהקה את הסינגל הראשון "Shy Away" יחד עם וידאו קליפ חדש. באותו הזמן הודיעה הלהקה באופן רשמי על יציאת האלבום החדש, ופרסמה אתר לשיווק האלבום ולמכירת כרטיסים לאירוע בשידור חי שמתוכנן להתרחש באותו היום של שחרור האלבום. ב-30 באפריל שוחרר מתוך האלבום הסינגל השני "Choker", אליו נוסף וידאו קליפ חדש. ב-18 במאי שוחרר הסינגל השלישי "Saturday". בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מגזין Dork דירג את האלבום במקום ה-48 ברשימת "האלבומים הטובים ביותר לשנת 2021". כל השירים נכתבו על ידי טיילר ג'וזף. מידע על האלבום Scaled and Icy באתר MusicBrainz מידע על האלבום Scaled and Icy באתר AllMusic האלבום Scaled and Icy באתר Discogs האלבום Scaled and Icy באתר Last.fm Scaled and Icy באתר Apple Music Scaled and Icy באתר Spotify Scaled and Icy באתר Amazon Music Scaled and Icy באתר יוטיוב "Tyler Joseph Confirms twenty one pilots Are Working On Their New Album" באתר Kerrang! "Twenty One Pilots appear to be teasing a new era – and fans are excited" באתר NME The 50 Best Albums of 2021 So Far: Staff Picks, בילבורד, ‏7 ביוני 2021 (באנגלית) Dork, Dork's Albums of 2021 | Dork, readdork.com, ‏2021-12-31 (באנגלית אמריקאית)
פרנסואה-מארי ראול

פרנסואה מארי ראול (בצרפתית: François-Marie Raoult;‏ 10 במאי 1830 – 1 באפריל 1901) היה כימאי צרפתי, שנודע בעיקר בחוק ראול שניסח. ראול נולד ב-10 במאי 1830, בפורנס אן וופס שבצרפת. אביו היה פקיד מכס. הוא למד מדעי הרפואה באוניברסיטת פריז. בבגרותו לימד פיזיקה ומתמטיקה בתיכונים שונים, ובמקביל המשיך במחקריו, בעיקר על תאים פוטו-וולטאיים. הוא היה מהראשונים שסברו כי אנרגיית התגובה הכימית והאנרגיה החשמלית של תא וולטאי אינם זהים. בשנת 1867 החל ללמד כימיה באוניברסיטת גרנובל, שם לימד וחקר במשך 31 שנה. ניסוייו של ראול במדידת לחצי אדים הובילו אותו בשנת 1882 לגילוי חוק ראול, חוק חשוב בכימיה פיזיקלית הקובע שלחץ האדים של ממס הוא יחסי לשבר המולי שלו בתמיסה. התגלית התפרסמה לראשונה במאמר בכתב העת הצרפתי "Comptes Rendus", ב-23 במאי 1887. חוק זה זיכה אותו בפרסום עולמי. בשנת 1892 זכה במדליית דייווי, "על מחקריו על נקודת הקפאה בתמיסות ולחצי אדים בתמיסות". בשנת 1900 הוציא לאור ספר בשם "Tonomètrie" (טונומטריה), ושנה לאחר מכן פרסם ספר נוסף בשם "Cryoscopie" (קריוסקופיה), שעוסק בשיטה שבה מודדים את הירידה שגורם מומס בנקודת הקיפאון של ממס, וקובעים לפיה את המסה המולרית של המומס. ב-1 באפריל 1901 נפטר ראול, בגיל 70. מדיה וקבצים בנושא פרנסואה-מארי ראול בוויקישיתוף פרנסואה-מארי ראול, באתר אנציקלופדיה בריטניקה (באנגלית) François-Marie Raoult, אנציקלופדיה בריטניקה François-Marie Raoult and Raoult’s Law, APS News רשימת זוכי מדליית דייווי, באתר The royal society ערך זה הוא קצרמר בנושא אישים ובנושא כימיה. אתם מוזמנים לתרום לוויקיפדיה ולהרחיב אותו.
קימי-אליברי

קימי-אליברי (ביוונית: Κύμη-Αλιβέρι) היא יחידה אזורית באי אוויה שבמרכז יוון. מטה המועצה ממוקם בעיר אליברי. נעיר אליברי מהווה מרכז תעשייתי של האזור בו ממקום נמל, תחנת כוח ומפעל לייצור מלט הגדול ביוון. לאחר רפורמה מנהלית של בשנת 2011 המוצעה כוללת חמש יחידות מוניציפליות: אבלון, דיסטוס, קוניסטרה, קימי ותמינה. מדיה וקבצים בנושא קימי-אליברי בוויקישיתוף אתר האינטרנט הרשמי של קימי-אליברי ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
Betty Toons

בטי טונס הייתה סדרת אנימציה קולומביאנית (אנ') משנת 2002, המבוססת על הטלנובלה "אני בטי, המכוערת" (בספרדית: "Yo soy Betty, la fea"), סיפור מקורי מאת פרננדו גיטאן. לצורך הסדרה עובדו מחדש כל הדמויות כדי להפוך אותם לילדים הלומדים וחיים יחד בבית ספר יסודי. לאחר ההצלחה הגדולה של שידור הטלנובלה בין השנים 1999–2001, עלה הרעיון להפקת סדרת האנימציה של RCN Television (אנ'). הסדרה שודרה במשך שנה. יום אחד הגיעה לערוץ[דרושה הבהרה] בחורה, שלבושה כמו בטי, וחיקתה אותה בצורה מושלמת, ובכך הסופר פרננדו גיטאן ידע מיד מה עליו לעשות: יצירת פרק ברצועת השידור, שבו ביטריז נזכרת בילדותה, ומעבר לכך יצירת סדרה בת 5 פרקים כדי למלא את הזמן שנוצר עם החופשה הזה, בכיכובם של ילדים המסוגלים לשחזר את הסצנות הטובות ביותר מתוך הרומן.[דרושה הבהרה] כך, בעוד שהילדים נבחרו בליהוק מסיבי, נולד הרעיון להפוך את הסיפור לפרקי סדרת אנימציה. הגרסה המצוירת משחזרת את תקופת הגיבורים בילדותם, כאשר כולם לומדים באותו בית ספר, ביניהם ביאטריס פינזון (או בכינויה: בטי), ארמנדו מנדוזה, "לה פליטנידה או פאטסי פאטס", מרסלה ולנסיה, והרמטכ"ל הבריוני גוטיירז. ביאטריס היא תלמידה חדשה בבית הספר. עם הגעתה כל חבריה לועגים לה, ומכנים אותה "מכוערת". התמיכה בכל הקנטרות[דרושה הבהרה] הללו היא בהוריו ובחברו הטוב ניקולאס, שמיד לאחר מכן נכנס לבית הספר. יחד עם חברותיה, "אל קוארטל המכוער"[דרושה הבהרה], ואויבותיה הקשתות[דרושה הבהרה] מרסלה, פטרישיה, מריו ודניאל, הן יבלו הרפתקאות אופייניות רבות בתינוקות[דרושה הבהרה]. בטי מתאהבת בארמנדו מנדוזה, אחד מחבריה לכיתה שבכלל לא שם לב אליה. זירת ההתרחשות של "בטי טונס" לא אינה באקו-מודה, אלא בבית ספר, שכן כל גיבוריו הם ילדים. בסדרה זו מסופר על ילדותה של בטי, סביבה כבר רחפו ארמנדו, מרסלה, ניקולאס (חברתה המכוערת[דרושה הבהרה] של ביאטריס), פטרישיה פרננדז (לה פליטנידה), הצריף המכוער ודמויות אחרות ברצועה, עם מספר מצומצם של מבוגרים: אינסיטה (החברה של החברה המתלבשת[דרושה הבהרה] ברומן) - בסדרה זו היא אחראית על הפעלת אוטובוס בית הספר; אמה ואביה של בטי (הרמס וג'וליה), ומר גוטיירז, הרמטכ"ל[דרושה הבהרה], שכעת הוא פרופסור מצטיין. סדרה זו נמכרה לערוץ הטלוויזיה Cartoon Network, ובכך זו סדרת האנימציה הראשונה שנמכרה לערוץ זה, המשדר מספר סדרות ילדים. הרנאן זייץ' ומאריבל אכברריה – סאונד ג'ואנצ'ו פולידו – בימוי מוזיקלי פאולה ארנס – לוגיסטיקה "Betty Toons", במסד הנתונים הקולנועיים IMDb (באנגלית) פרקי סדרת האנימציה באתר של הערוץ RCN (בספרדית) BETTY TOONS A CARTOON NETWORK, כתבה אודות רכישת הסדרה על ידי ערוץ Cartoon Network, אתר העיתון הקולומביאני El Tiempo, ‏3 ביוני 2004 (בספרדית) Betty Toons, la serie animada de la fea más querida de Colombia, כתבה אודות הסדרה באתר החדשות Colombia.com,‏ 21 ביולי 2019 (בספרדית) Betty Toons, la versión animada de Betty, la fea que quizá nunca has visto, כתבה אודות סדרת האנימציה, באתר הפרואני Peru21,‏ 17 באוגוסט 2020 (בספרדית)